उनले कांग्रेस पनि अब विचार मिल्ने शक्तिहरूसँग एकताबद्ध भएर अघि बढ्ने विश्वास दिलाए । उनले भने,‘हामीसँग मुद्दा मिल्ने शक्तिहरूसँग एकताबद्ध भएर अघि बढ्छौं।’ नेता खतिवडाले वामपन्थीहरूको एकता आफूहरूले यसअघिका ०५४, ०६४ र ०७० को चुनावमा देखेको भन्दै कांग्रेस यसबाट नआत्तिने स्पष्ट पारे । प्रमुख प्रतिपक्षी दल नेकपा एमालेले आत्तिएर माओवादीलाई ६० र ४० को भागबण्डाको प्रस्ताव गरेको समेत उनको आरोप थियो ।
